
	Comunicat de presă

	Data: 17 iulie 2009
Facultatea de Ştiinţe Economice, Universitatea din Oradea în calitate de coordonator inter-regional, în parteneriat cu: Agenţia Naţională pentru Egalitatea de Şanse între femei şi bărbaţi; Universitatea de Vest din Timişoara; Universitatea “Aurel Vlaicu” din Arad; Universitatea de Nord Baia Mare; Universitatea “Eftimie Murgu” Reşiţa; Fundaţia “Academia Comercială Satu Mare”; Societatea Ştiinţifică de Management din România, în cadrul proiectului: Antreprenoriatul şi egalitatea de şanse. Un model inter-regional de şcoală antreprenorială pentru femei, proiect finanţat din Fondul Social European - “Investeşte în oameni!”, Contract  nr. POSDRU/9/3.1/S/5, Perioada de implementare: 05.01.2009 - 05.01.2011, Valoare: 12.500.104 lei, anunţă:

Demararea activităţii de instruire în cadrul Şcolii antreprenoriale 

pentru femei manager şi femei care doresc să-şi iniţieze propria afacere
în centrul teritorial Satu Mare, 

organizată la Academia Comercială din Satu Mare,  sala AMFITEATRU, 

începând din data de 17.07.2009 orele 15.00, 

La aceste activităţi de instruire, la nivelul centrului teritorial Satu Mare, vor participa gratuit, un număr total de 60 persoane, astfel:
· 24 de femei manager - pentru care se urmăreşte îmbunătăţirea abilităţilor manageriale, intra şi antreprenoriale, în vederea dezvoltării afacerii existente, utilizarea optimă a oportunităţilor existente pe piaţă, a factorilor de succes care cresc competitivitatea, a strategiilor de management şi marketing etc. şi promovării adaptabilităţii, cu efecte asupra performanţei economice, stabilităţii IMM-urilor şi nivelului de ocupare;

· 24 femei care doresc să-şi iniţieze propria afacere – pentru care se urmăreşte  formarea culturii antreprenoriale, creşterea abilităţii de a transforma ideile de afaceri în acţiuni concrete, prin furnizarea informaţiilor necesare privind mediul de afaceri şi oportunităţile existente pe plan local, elaborarea unui plan de afaceri, organizarea şi derularea unei afaceri de succes etc. şi prin servicii de sprijin pentru iniţierea unei afaceri, având ca efect generarea unui număr crescut de afaceri, atât în mediul urban, cât şi rural;
· 12 femei – formatori în domeniul antreprenorial - pentru care se urmăreşte dobândirea competenţelor de formator în domeniul iniţierii unei afaceri, creşterea capacităţii acestor persoane pentru a deveni promotori ai antreprenoriatului, pentru creşterea conştientizării şi promovării atitudinii pozitive faţă de cultura antreprenorială şi de a oferi servicii de sprijin pentru iniţierea unei afaceri.

Cursurile Şcolii Antreprenoriale pentru femei se bazează pe un suport de curs original şi inovator, disponibil atât în format clasic (tipărit), cât şi în format e-learning, precum şi pe diagnozele economice ale judeţelor din aria de implementare a proiectului, concepute special în cadrul acestui proiect de un colectiv format din experţi şi cadre didactice cu experienţă recunoscută în domeniul antreprenoriatului din universităţile partenere.
Cursantele vor parcurge două module de curs: Modul I – Iniţierea afacerii, Modul II – Dezvoltarea afacerii, iar la finalul activităţii de instruire, va avea loc evaluarea prin concursul ”Planul meu de afaceri”, premiile constând în sume minim necesare înfiinţării efective a unei firme pentru punerea în aplicare a ideilor de afaceri propuse. Astfel, în cadrul acestui proiect, cursantele vor fi nu doar instruite, ci şi sprijinite să-şi dezvolte afacerea existentă sau să-şi transforme ideile de afaceri în acţiuni concrete sau în concordanţă cu oportunităţile de antreprenoriat regional şi local.
Centrul teritorial Satu Mare îşi va desfăşura activităţile de instruire bilunar, vineri - 6 ore curs şi sâmbătă - 6 ore seminar (aplicaţii), conform Graficului activităţilor de instruire postat pe www.antres.ro secţiunea Activităţi.
Manager de proiect: prof. univ. dr. Anca Dodescu

Coordonator teritorial – Conf. univ.dr. Ioan Miclăuş 
Pentru informaţii suplimentare: www.antres.ro 

